Rimvydas Paleckis

Rimvydas Paleckis (g. 1967 m. rugsėjo 14 d. Maskvoje, SSRS) – žurnalistas, buvęs Lietuvos televizijos vadovas.

 Biografija 
Diplomato, žurnalisto Justo Vinco Paleckio ir žurnalistės Laimos Paleckienės sūnus, brolis Algirdas Paleckis.

1985–1992 m. VU Istorijos fakultete studijavo žurnalistikos specialybę. 1989–1991 m. savaitraščio „Gimtasis kraštas“ korespondentas. 1992–1993 m. tobulinosi Bonos universiteto Komunikacijos fakultete. 1993–1994 m. Hamburge mokėsi privačioje koncerno „Gruner-Jahr, Die Zeit“ žurnalistikos mokykloje „Henri-Nannen-Schule“. Stažavosi Bundestage, atliko praktiką keliose Vokietijos televizijose, tarp jų ir visuomeninėje. 1993 m. Bundestago deputato padėjėjas.

1993–1995 m. Lietuvos radijo ir televizijos (LRT) užsienio ryšių skyriaus vedėjo pavaduotojas. 1995–1997 m. LTV ir LNK televizijų diskusijų šou „Prieštarauk!“ vedėjas, radijo stoties „Radiocentras“ pokalbių laidos „Pirmasis puslapis“ vedėjas. 1997 m. LRT publicistinės TV laidos „Bylos ’97“, 1998 m. laidos „Savaitė ’98“ vedėjas. 1998–2000 m. dienraščio „Lietuvos žinios“ vyriausiojo redaktoriaus pavaduotojas.https://web.archive.org/web/20000301154904fw_/http://www.lzinios.lt/redakcija.asp 2000–2001 m. ministro pirmininko Rolando Pakso atstovas spaudai.Atsistatydina premjero atstovas spaudai, 2001-03-21Kas yra kas Lietuvoje: Lietuvos pasiekimai 2008. – Kaunas: Neolitas, 2008. – 934 psl.

2001–2006 m. LTV vedė „Panoramą“, pokalbių laidas „Prašau žodžio!“, „Ieškau darbo“, 2007–2008 m. analitinės laidos „Savaitė“ vedėjas. 2008–2013 m. Lietuvos televizijos direktorius, 2013–2018 m. LRT generalinio direktoriaus Audriaus Siaurusevičiaus pavaduotojas.LRT generalinio direktoriaus pavaduotojas – R. Paleckis, 2013-06-25 Nuo 2018 m. portalo Alfa.lt laidos „Alfa taškas“ vedėjas (nuo 2020 m. birželio mėn. ši laida rodoma per „Lietuvos ryto“ televiziją).Startuoja aktualijų laida „Alfa taškas“: kaip įspėti nesukeliant panikos? 2018-10-02 Nuo 2019 m. veda „Lietuvos ryto“ televizijos aktualių pokalbių laidą „Oponentai“.

Kalba rusų, vokiečių, anglų kalbomis.

 Įvertinimas 
 2004 m. Ordino „Už nuopelnus Lietuvai“ Riterio kryžius 

 Šaltiniai 

 Nuorodos 
 „Greiti pietūs“: Algis Ramanauskas ir Rimvydas Paleckis (video), 2017 m.

Kategorija:Lietuvos televizijos žurnalistai
Kategorija:Lietuvos televizijos pranešėjai
Kategorija:Lietuvos laidų vedėjai